नोर्देन तेन्जिङ भुटिया
नोर्देन तेन्जिङ भुटिया मुसुमुसु हाँसिदेऊ, गाजलुले आँखै छोप्ने, कहाँ तिम्रो मायालुलाई जस्ता क्लासिक नेपाली भाषाका गीतहरूका संगीतकार, रचनाकार र गायक थिए। ७० को दशकमा भुटिया निकै चर्चित नेपाली सङ्गीत ‘द हिमालयन्स ब्याण्ड’ का गायक र गितारवादक थिए। नेपाली संगीतलाई रूपान्तरण गर्ने र नेपाली सांगीतिक स्वाद र सामग्रीमा परिवर्तन ल्याउने श्रेय भुटियालाई दिइन्छ। भुटिया नेपाली मूलधारको संगीतमा रक, पप र ब्लुजलाई भित्र्याउने अग्रगामी थिए।

जीवन र करियर 
भुटियाको जन्म २१ जनवरी १९५० मा कोलकातामा भएको थियो र उनको हुर्काइ खर्साङ (दार्जिलिङ) मा भएको थियो। उनी १९७१ मा ब्रिटिस आर्मीमा भर्ना भए र उनले हिज म्याजेस्टीज आर्म्ड फोर्समा  ब्रिटिश गोर्खा सिपाहीको रूपमा सेवा गरेपछि बेलायतको एल्डरशटमा बसोबास गरे र आफ्नै व्यवसाय सुरु गरे। भुटियाका तीन छोराछोरी छन् ।

भुटियाले ब्रिटिश सेनामा भर्ती भएपछि आफ्नो सांगीतिक करियर सुरु गरे, जहाँ उनले समान विचारधाराका नेपाली संगीतकारहरूलाई भेटे र द हिमालयन्स ब्याण्ड गठन गरे । उनको पहिलो हिट "गाजलुले आँखै छोप्ने" थियो ।

भुटियाको अगस्ट ४, २०१९ मा एल्डरशट, रशमूर बरो, बेलायतमा मृत्यु भयो ।

सन्दर्भहरू 

सन् २०१९ मा मृत्यु
नेपाली भाषाका गायकहरू
भारतका नेपाली भाषाका गायकहरू
दार्जिलिङ जिल्लाका मानिसहरू